ময়দানে গীতা পাঠকে সামনে রেখে ১৬ ডিসেম্বর বাস্তুপুজোর আয়োজন

কলকাতা: আগামী ২৪ ডিসেম্বর ব্রিগেড প্যারেড গ্রাউন্ডে উপস্থিত থাকবেন মাননীয় প্রধানমন্ত্রী নরেন্দ্র মোদি (Narendra Modi)। তিনি গীতা পাঠ (Gita Reading) করবেন এমনটাই দাবি উদ্যোক্তাদের। আর এই গীতা পাঠকে সামনে রেখে আগামী ১৬ ডিসেম্বর বাস্তুপুজোর আয়োজন করেছে আয়োজকরা। লক্ষ কন্ঠে গীতা পাঠে প্রায় লক্ষাধিক পুরুষ ও মহিলা পোশাক পরে ওই দিন মাঠে উপস্থিত হবেন। আর সেই উপলক্ষে আগামীকাল সকাল সাড়ে দশটায় বাবুঘাটে গঙ্গা বরণ। বাস্তুপুজো উপলক্ষে বাবু ঘাট থেকে ব্রিগেড পর্যন্ত গঙ্গার পবিত্র জল ও কুরুক্ষেত্রের পবিত্র মাটি নিয়ে সাধু -সন্ত- সনাতনীদের শোভাযাত্রা। এরপরই পুরির প্রভু জগন্নাথ দেবের পবিত্র ধ্বজা লক্ষ কণ্ঠের গীতা পাঠের অনুষ্ঠানে উত্তোলন হবে ও তার পরই শুরু হবে বাস্তু দেবতার পুজো।

এদিকে প্রস্তুতি তুঙ্গে কলকাতা ময়দানে গীতা (Gita) পাঠের। আগামী ২৪ ডিসেম্বর ওই অনুষ্ঠানে অংশ নেবেন প্রধানমন্ত্রী নরেন্দ্র মোদি (Narendra Modi)।  আয়োজকদের পক্ষে হরিদ্বারের ভোলাগিড়ি আশ্রমের তেজস্বানন্দ মহারাজ, মানস ভট্টাচার্য জানিয়েছেন, গতবার মায়াপুরে গীতাপাঠ আয়োজনের ব্যাপক সাড়া আমাদের বাধ্য করেছে ময়দানে গীতা পাঠ করতে। একমাত্র গীতা পাঠ হয় যুগ যুগ ধরে। গীতা জয়ন্তীর দ্বিতীয় বর্ষ পালিত হচ্ছে। জগৎগুরু শঙ্করাচার্য আগামী ২১ তারিখ চলে আসবেন ২৪ তারিখের জন্য। এটা নিয়ে জেলায় জেলায় উৎসাহ দেখার মতো। কুরুক্ষেত্রের মাটি নিয়ে আসা হবে। ২টি মঞ্চ হবে। ৬০/৭০ হাজার শঙ্খ নিয়ে আসা হবে। পাঁচটি অধ্যায় পাঠ হবে। মোট ১ ঘন্টা ২৫ মিনিট সময় দরকার হবে।